timothydillan/balinese-cpt-corpus huggingface dataset:
Tiga inggih punika désa sané magenah ring Kecamatan Susut, Kabupatén Bangli, Propinsi Bali.

Pamréntahan

Désa Dinas
Wawidangan Désa Tiga madué sia dusun utawi banjar dinas, inggih punika:

Dusun Buungan
Dusun Kayuambua
Dusun Linjong
Dusun Malet Kutamesir
Dusun Malet Tengah
Dusun Penglumbaran Kangin
Dusun Pukuh
Dusun Temaga
Dusun Tiga

Désa Adat
Mawit adat ring Désa Tiga kakepah antuk sia désa pakraman, inggih punika:

Désa Pakraman Malet Kutamesir
Banjar Malet Kutamesir
Désa Pakraman Malet Tengah
Banjar Malet Tengah
Désa Pakraman Pukuh
Banjar Pukuh
Désa Pakraman Kayuamba
Banjar Kayuamba
Désa Pakraman Linjong
Banjar Linjong
Désa Pakraman Temaga
Banjar Temaga
Désa Pakraman Buungan
Banjar Buungan
Désa Pakraman Tiga
Banjar Tiga

Désa Pakraman Penglumbaran Kangin
Banjar Penglumbaran Kangin

Démografi
Ring warsa 2016, krama désa Tiga madué 2.291 lanang miwah 2.368 istri.

Pustaka

Pranala jaba
BPS Kabupaten Bangli
Situs Resmi Kabupaten Bangli
Prodeskel Binapemdes Kemendagri

Désa ring Bali
Désa ring Kabupatén Bangli
Puniki lis kabupatén miwah kota ring Sulawesi Tengah, Indonésia madasar saking Peraturan Kementrian Dalam Negeri Républik Indonésia nomor 137 warsa 2017. Provinsi Sulawesi Tengah madué 13 kabupatén miwah 1 kota, 147 kecamatan, 170 kelurahan, miwah 1.839 désa. Provinsi puniki madué jimbar 61.841,29 km2 (BPS 2015), mawit kramanyané 2.831.283 diri (BPS 2014), saking tingkat kepadetan kramanyané 46 diri/km².

Pustaka

Pranala jaba

Wawengkon administratip Indonésia
Puniki lis kabupatén miwah kota ring Sumatra Barat, Indonésia madasar saking Peraturan Kementrian Dalam Negeri Républik Indonésia nomor 137 warsa 2017.

Pustaka

Pranala jaba

Kabupatén miwah kota ring Sumatra Barat

Wawengkon administratip Indonésia
Provinsi Kapuloan Riau inggih punika silih tunggil propinsi ring Nusa Sumatra. Provinsi Kepulauan Riau madué 5 Kabupatén miwah 2 kota. Puniki lis Kabupatén dan Kota ring Provinsi Kapuloan Riau, Indonésia madasar saking Peraturan Kementrian Dalam Negeri Républik Indonésia nomor 137 warsa 2017.

Pustaka

Pranala jaba
Situs Resmi Propinsi Kapuloan Riau
Informasi Indonésia
Lis aran wewidangan Kabupatén/Kota ring Propinsi Kapuloan Riau

Wawengkon administratip Indonésia
Puniki lis kabupatén miwah kota ring Lampung, Indonésia madasar saking Peraturan Kementrian Dalam Negeri Républik Indonésia nomor 137 warsa 2017.

Catetan:
Ring kaadegang, Propinsi Lampung tuah madué 3 kabupatén, nanging nganti mangkin Provinsi Lampung sampun madué 15 kabupatén/kota.

Pustaka

Pranala jaba

Wewidangan administratip Indonésia
DKI Jakarta inggih punika silih tunggil propinsi sané wénten ring kauh kaja Nusa Jawa. Manut Sensus Penduduk Indonésia 2010, DKI Jakarta punika propinsi ka-6 paling gedé manut akéh kramané mawit kramané 9.607.787 diri miwah paling cenik manut jimbar wewidangan mawit jimbarné tuah 662,33 km². DKI Jakarta kakepah dados siki kabupatén administrasi miwah lima kota administrasi. Satus persen saking krama ring propinsi puniki magenah ring kawasan perkotaan.

Mawinan wewidangan kusus sané gelah fungsi dados ibu kota negara miwah wewidangan otonom ring tingkat propinsi, DKI Jakarta madué makudang-kudang kaunikan ring wewidangan administratipnyané. Pambagian administratip ring sor propinsi tén kabupatén miwah kota, nanging kabupatén adminsitrasi miwah kota administrasi. Awig-awig puniki tuah wénten ring DKI Jakarta. Perbedaan kabupatén/kota miwah kabupatén/kota administratip magenah ring otonominyane. Kabupatén/kota administrasi puniki nénten madué DPRD padidi miwah bupati/wali kotané nénten kapilih langsung olih krama saking pemilihan umum, yadiastun kapilih olih Gubernur Jakarta atas pertimbangan DPRD Provinsi DKI Jakarta saking pegawai negeri sipil.

Kabupatén/kota administrasi sané gelah krama paling akeh inggih punika Kota Administrasi Jakarta Timur mawit akeh krama 2.843.816 diri (27,94% saking akeh krama ring DKI Jakarta), sedangkan akeh krama paling cenik inggih punika Kabupatén Administrasi Kepulauan Seribu mawit kramanyané 23.340 (0,23% saking akeh krama ring DKI Jakarta) ring warsa 2015. Manut saking jimbarnyane, kabupatén/kota administrasi sané gelah jimbar paling gedé inggih punika Kota Administrasi Jakarta Timur sané gelah jimbar wewidangan 188,03 km², liyané kabupatén/kota administrasi paling cenik manut jimbar wewidangan inggih punika Kota Administrasi Jakarta Pusat sané gelah jimbar 48,13 km².

Kabupatén miwah kota
Legenda:

Pustaka

Cingak masih

Wewidangan Kusus Ibukota Jakarta
Kecamatan miwah kelurahan ring Jakarta

Wawengkon administratip ring DKI Jakarta
Propinsi Jawa Barat madué 18 kabupatén miwah 9 kota. Ibu kotanyané inggih punika Bandung. Ring pinanggal 17 Oktober 2000, wénten bagian wewidangan Jawa Barat kawentuk dados propinsi padidi, inggih punika Propinsi Banten. Puniki lis kabupatén miwah kota ring Jawa Barat, Indonésia madasar saking Peraturan Kementrian Dalam Negeri Républik Indonésia nomor 137 warsa 2017.

Pustaka

Catetan
Kabupatén Pangandaran inggih punika wewidangan kepahan saking Kabupatén Ciamis. kabupatén puniki resmi kakepah saking tanggal 25 Oktober 2012 manut dasar UU 21 Warsa 2012 indik Pembentukan kabupatén Pangandaran ring Propinsi Jawa Barat.

Jawa Barat

Wawengkon administratip Indonésia
Provinsi Banten madué 4 kabupatén miwah 4 kota. Ibu kotanyané inggih punika Serang. Banten sadurungnyané inggih punika bagian saking Provinsi Jawa Barat, sané kemudian kakepah dados propinsi ring pinanggal 17 Oktober 2000.

Puniki lis kabupatén miwah kota ring Propinsi Banten, Indonésia madasar saking Peraturan Kementrian Dalam Negeri Républik Indonésia nomor 137 warsa 2017.

Pustaka

Catetan
Kabupatén Tangerang sadurungnyané maibu kota ring Kota Tangerang.
Cilegon kawentuk dados kota otonom ring pinanggal 10 April 1999 saking wewidangan Kabupatén Serang. Cilegon sadurungnyané inggih punika kota administratip.
Tangerang kawentuk dados kota otonom ring pinanggal 27 Pébruari 1993 saking wewidangan Kabupatén Tangerang. Tangerang sadurungnyané inggih punika kota administratip.
Tangerang Selatan kawentuk dados kota otonom ring pinanggal 29 Oktober 2008 saking wewidangan Kabupatén Tangerang

Wawengkon administratip Indonésia
Provinsi Jawa Tengah, Indonésia madué 29 kabupatén miwah 6 kota. Ibu kotanyané inggih punika Semarang. Puniki lis Kabupatén miwah kota ring Jawa Tengah (aksara Bali: ᬓᬩᬸᬧᬢᬾᬦ᭄ᬫᬶᬯᬄᬓᭀᬢᬭᬶᬗᬯᬢᭂᬗᬄ), Indonésia madasar saking Peraturan Kementrian Dalam Negeri Républik Indonésia nomor 137 warsa 2017.

Catetan

Pustaka

Cingak masih
Kabupatén miwah kota ring Indonésia
Kecamatan miwah kelurahan ring Jawa Tengah

Pranala jaba
Sensus Krama Jawa Tengah 2012
Pencak Silat inggih punika silih tunggil seni béla diri tradisional sané mawit saking Kapuloan Nusantara (Indonésia). Silat puniki kaloktah ring Indonésia, Malaysia, Brunéi, Singapura, Filipina selatan, miwah Thailand selatan. Induk saking organisasi pencak silat ring Indonésia kawastanin Ikatan Pencak Silat Indonésia (IPSI). Organisasi sané dados genah antuk makudang-kudang federasi pencak silat ring negara-negara inggih punika Persekutuan Pencak Silat Antara Bangsa (Persilat), sané kawentuk olih Indonésia, Singapura, Malaysia miwah Brunéi Darussalam. Pencak silat punika olahraga béla diri sané patut berkonséntrasi, tur ring silat wénten panglahlah saking budaya Cina, agama Hindu, Budha, miwah Islam. Ring genah soang-soang, ketahnyané madué aliran pencak silat sané malianan, makadi ring wewengkon Jawa Barat wénten aliran Cimandé miwah Cikalong, ring Jawa Tengah wénten aliran Merpati Putih miwah ring Jawa Timur wénten aliran Perisai Diri.
Nyabran petang warsa ring Indonésia wénten pertandingan pencak silat tingkat nasional ring Pekan Olahraga Nasional. Pencak silat taler wénten ring SEA Games mawit saking warsa 1987. Ring duranegara taler wénten sané nyenengin pencak silat makadi ring Australia, Belanda, Jerman, miwah Amérika. Olahraga pencak silat dados silih tunggil tata cara antuk nunggalang negara Indonésiané. Kawéntenan makudang-kudang aliran pencak silat ring Indonésia nyihnayang akéh budaya Indonésia sané madaging unteng-unteng nilai sané utama. Ring Maret warsa 2017, pencak silat kaajuang olih Pemerintah Républik Indonésia ka UNESCO mangdané kadadosang warisan budaya Indonésia. Nika mawinan pencak silat kadadosang Warisan Budaya Tak Benda Dunia.

Witnyané
Kruna silat kaloktah ring Asia Tenggara, nanging ring Indonésia kasub kawastanin pencak silat. Istilah punika kaanggén mawit saking warsa 1948, tur tetujonnyané mangdané prasida nyatuang makudang-kudang aliran seni béla diri tradisional sané nglimbak ring Indonésia. Kruna pencak kaanggén ring Jawa, tur kruna silat kaanggén ring Sumatra, Semenanjung Malaya, miwah Kalimantan. Ring panglimbakannyané istilah pencak ngutamayang unsur seni miwah penampilan kalanguan gerakannyané, tur yéning silat ngutamayang ajahan béla diri ri tatkala matarung.

Pustaka

Bela diri
Olahraga bela diri
Basshunter, Jonas Erik Altberg (Halmstad, 22 Désémber 1984) inggih punika silih tunggil pagending, produser rekaman miwah DJ saking Swédia.

Diskograpi

Album
The Bassmachine (2004)
LOL <(^^,)> (2006)
Now You're Goné - The Album (2008)
Bass Generation (2009)
Calling Time (2013)

Pranala jaba
basshunter.se

Pagending
Swédia
Provinsi Daérah Istiméwa Yogyakarta madué 4 kabupatén miwah 1 kota. Ibu kotanyané inggih punika Daérah Istiméwa Yogyakarta. Puniki lis kabupatén miwah kota ring Wewidangan Istiméwa Yogyakarta, Indonésia madasar saking Peraturan Kementrian Dalam Negeri Républik Indonésia nomor 137 warsa 2017.

Pustaka

Pranala jaba

Wawengkon administratip Indonésia
Propinsi Jawa Timur madué 29 kabupatén miwah 9 kota. Ibu kotanyané inggih punika Surabaya. Puniki lis kabupatén miwah kota ring propinsi Jawa Timur, Indonésia madasar saking Peraturan Kementrian Dalam Negeri Républik Indonésia nomor 137 warsa 2017.

Pustaka

Pranala jaba

Jawa Timur

Wawengkon administratip Indonésia
Puniki lis kabupatén miwah kota ring Kalimantan Utara, Indonésia madasar saking Peraturan Kementrian Dalam Negeri Républik Indonésia nomor 137 warsa 2017.

Catetan
Sadurungnyane, makejang wewidangan puniki dados wewidangan ring propinsi Kalimantan Timur.

Pustaka

Pranala jaba

Wawengkon administratip Indonésia
Wewangsalan puniki pateh sakadi (Basa Indonésia: tamsil). Wewangsalan kruna lingganipun "wangsal" sané suksemanipun "lampah", polih pangiring "an" dados "wangsalan", kaduipurwayang dados "wewangsalan", artinipun lelampahan saparipolah kalih kahanan janma, sakadi sasimbing sané sada pedas suksemanipun.

Wewangsalan puniki kawangun antuk lengkara kalih palet utawi carik. Lengkara sané riinan sakadi "sampiran", indik daging kahiun sang ngucap, kewanten kantun makubda (ilid) suksemanipun. Lengkarane sané pungkuran punika daging sajati, sané nerangan suksemanipun tur mawirama kalih mapurwakanti (bersajak). Wenten taler sané nenten ngucapang lengkarane pungkuran, antuk kasengguh sami anake sampun ngerti ring suksemanipun. Ring asapunapine kawangun antuk lelampahan ring pawayangan. Ki Dalang ngawi satua bawak babaudan, nyimbingin silih tunggil sang nonton sané saud (iwang) laksananipun. Wenten taler sané mawangun gambar (karikatur).

Conto
Ring sor puniki wénten makudang-kudang wewangsalan luiripun:
Asep menyan majagau, suksemanipun: nakep lengar aji kau
Ada tengeh masui kaput, suksemanipun: ada keneh mamunyi takut
Bakat kocok misi isen, suksemanipun: awak bocok tuara ngasén
Bambang dadua kén ceburin, suksemanipun: bajang dadua kén anggurin
Bawang payane satuh aketungan, suksemanipun: tawang dayane patuh paitungan.
Bébé padang gambuh, suksemanipun: magae ngandang nganjuh
Bé bébék bé guling, suksemanipun: busan kedék jani ngeling
Bé lélé mawadah kau, suksemanipun: suba jelé mara tau
Bedeg majemuh bangsing di banjar, suksemanipun: jegég buin lemuh langsing lanjar
Baju gadang potongan gantut, suksemanipun: tuyuh magadang tuara maan entut
Buangit kali gangsa, suksemanipun: magaé lengit ngamah gasa (kereng)
Buah sabo mawadah klukuh, suksemanipun: awak bodo buin angkuh
Cekcek poleng temisi bengil, suksemanipun: desek ngereng gisi nengil
Clebingkah betén biu, suksemanipun: gumi linggah ajak liu
Dagdag candung selem samah, suksemanipun: berag landung kereng ngamah
Delem sangut merdah tualen, suksemanipun: medem bangun ngamah dogén
Dija kacang ditu komak, suksemanipun: dija pejang ditu jemak
Don sente don pelendo, suksemanipun: ade kene ade keto
Eber-eber ilih, suksemanipun: bebegér baan nyilih
Gamongan kladi jae, suksemanipun: omongan dadi gaé
Gedénan padange tekén gondané, suksemanipun: gedénan tandangé tekén gobané
Goak memaling taluh, suksemanipun: satua bawak tuah amonto
Gonda godeg bakat kukur, suksemanipun: goba jegég baan pupur
Idup kedele mati kacang, suksemanipun: idup jelé mati sayang
Jempiit batan biu, suksemanipun: ngajengit ajaka liu
Sengauk agrobag, suksemanipun: mauk buin bobab

Pustaka

Basa Bali
Candi Sukuh inggih punika wewengkon candi Hindu sané manut ring administrasi ngranjing ring wewengkon Désa Berjo, Kecamatan Ngargoyoso, Kabupatén Karanganyar, Jawa Tengah. Candi puniki ketah kabaosang krana kawéntenan rupannyané sané nénten biasa, rupannyané mawentuk alat-alat kelamin manusa ring makudang-kudang pahan. Candi Sukuh sampun kausulang ka UNESCO mangdané kadadosang silih tunggil Situs Warisan Dunia mawit saking warsa 1995.

Lelintihan
Situs Candi Sukuh kauningayang pinih pertama ring masa pamerintahan Britania Raya ring tanah Jawa warsa 1815 olih Johnson, Résidén Surakarta. Ring galahé punika Jonson kaicénin tugas olih Thomas Stanford Raffles, mangdané ngumpulang data-data sané kaanggén antuk nyurat bukunnyané The History of Java. Ring warsa 1842, Van der Vlis, silih tunggil arkéolog Belanda, nglaksanayang penelitian. Candi Sukuh kabecikang (pemugaran) pinih pertama ring warsa 1928.

Genah Candi
Candi Sukuh magenah ring léréng kaki Gunung Lawu, tegehnyané inggih punika kirang langkung 1.186 méter ring ajeng permukaan pasih. Genahnyané ring koordinat 07o37, 38’ 85’’ Lintang Selatan miwah 111o07,. 52’65’’ Bujur Barat. Candi puniki wénten ring Dukuh Sukuh, Désa Berjo, Kecamatan Ngargoyoso, Kabupatén Karanganyar, Jawa Tengah. Candi Sukuh dohnyanékirang langkung 20 kilométer saking Kota Karanganyar miwah 36 kilométer saking Surakarta.

Struktur Wangunan Candi
Wangunan Candi Sukuh nyihnayang kesederhanaan majeng ring para anak sané rauh irika, kesan puniki malianan sareng makudang-kudang candi sané wénten taler ring Jawa Tengah makadi Candi Borobudur miwah Candi Prambanan. Wentuk wangunan Candi Sukuh masaih sareng tetamian budaya Maya ring Méksiko utawi tetamian budaya Inca ring Péru. Struktur puniki ngélingan para anak sané rauh sareng wentuk piramida ring Mesir. Ring warsa 1930 wénten arkéolog Belanda sané mawasta W.F. Stutterheim, dané ngabaosang indik tigang parindikan. Sané kapertama sang sané ngaryanin candi puniki nénten tukang batu, nénten taler mawit saking krama keraton, wiadin tukang kayu ring désa. Sané kaping kalih, candi puniki kakaryanin gegeson, nika mawinan candi puniki kirang rapi. Sané kaping tiga keadaan politik ring galahé punika nampek sareng keruntuhan Majapahit, nika mawinan nénten prasida ngaryanin candi sané ageng. Para anak sané rauh prasida ngranjing nglintasin pintu utama, salanturnyané ngranjing ring gapura sané ageng, tur prasida nyingakin wentuk arsitéktur khas sané wentuknyané akidik miring, tur ajengnyané mawentuk trapésium. Batu sané kaanggén ngaryanin Candi Sukuh inggih punika batu sané ngranjing ring soroh andesit, nika mawinan warnannyané akidik barak.

Relief sengkala ring kori

Pustaka

Candi
Kalénder Saka inggih punika kalendér sané kaanggén olih krama hindu ring Nusa Bali miwah Nusa lombok. Malianan ring Kalénder pawukon sané madué 210 dina, kaléndér saka puniki malakar antuk sasih miwah madué dina kirang langkung pateh ring kalénder Grégorian. Penanggalan ring kalénder saka wantah penanggalan "konvensi". Penanggalan punika nénten ngangé penanggalan astronomis sekadi kalénder Hijriah nénten talér nganggé penanggalan aritmatis sekadi kalénder jawa nanging kirang langkung antara kakalih.

Kaléndér Saka sané akéh kaanggén inggih punika kalénder cetak sané kaploporin olih Ketut Bangbang Gedé Rawi. Dewasané mangkin akéh ipun kalénder saka sané katemuin ring piranti elektronik minakadi komputer miwah smartphone.

Wastan Sasih

Lami sasih
Ring a wulan Chandra utawi a sasih wenter 30 dina, 15 dina sadurung purnama kawastanin penanggal utawi suklapaksa, 15 dina sadurung tilem kawastanin panglong utawi oanglong utawi kresnapaksa. Ring kalénder cetak penanggal kasurat mawarna abang utawi barak saking penanggal 1 ngantos penanggal 15 ring dina purnama. Sakewanten panglong kasurat mawarna ireng utawi selem saking panglong 1 ngantos panglong 15 ring dina tilem.

Lami saih utawi wulan Chandra nénten patéh banding ring wulan surya. Lami sasih berfluktuasi tergantung ring doh bulan miwah gumi ring orbit elipsnyane. Riantuka punika lami warsa surya kirang langkung 11 dina lamian bandingang ring warsa chandra. Duaning punika senangken kirang langkung 3 warsa chandra kaengsubang sasih chandra asiki sané kawastanin sasih kabisat. Sasih kabisat puniki kantu rancu genahnyané ring kalénder saka Bali.

Rahinan miwah Piodalan
Rahinan Hindu sané madasar ring penaggalan sasih inggih punika rahina Nyepi miwah Siwaratri. Rahina Nyepi kalaksayanang ring penanggal apisan Sasih Kadasa. Rahina Siwaratri kalaksayanang ring panglong ping 14 sasih Kapitu. Piodalan sané ngagge penaggal kalénder saka contonyané Bhatara Turun Kabeh, ring Pura Penataran Agung Besakih Karangasem sané kalaksayanang ring purnama sasih Kadasa miwah piodalan ring Pura Jagatnatha, Denpasar sané kalaksayanang ring Purnama sasih Jiyestha.

Pustaka
Satua I Durma inggih punika silih tunggil satua Bali.

Daging carita
Ada tuturan satua anak muani madan I Rajapala makurenan ngajak dedari madan ken Sulasih. Ia ngelah pianak adiri adanina I Durma. Mara I Durma matuuh pitung oton, kalahina tekén méméné mawali ka swargan. Sawiréh keto, I Durma kapiara olih I Rajapala, kanti matuuh dasa tiban.

Gelisang satua, I Rajapala makinkin bakal nangun kerti ke alas gunung. Nuju sanja, I Rajapala ngaukin pianakné laut negak masila. I Rajapala ngusap-ngusap duur I Durmané sarwi ngomong,

“Duh cening Durma pianak bapa, tumbuh cening kaasih-asih pesan. Enu cerik cening suba katinggalin baan mémé. Buin mani masih bapa bakal ninggalin cening luas ka gunung alas nangun kerti. Jumah cening apang melah”.

Mara keto, jengis I Durma, yéh peningalané ngembeng-ngembeng. Bapané nglanturang mapitutur,

“Cening Durma awak enu cerik, patut cening seleg malajahang awak. Sabilang gaé patut plajahin, nyastra tusing dadi engsapang. Ditu di pasraman Jero Dukuh, cening mlajah sambilang ngayah”.

“Plajahin cening matingkah, ngomong muah mapineh. Tingkah, ngomong muah papineh ané rahayu plajahin. Sekenang pesan magarapan ditu di pasraman Jero Dukuhé. Prade ada anak kuma tresna, suka olas tekén cening, ento eda pesan engsapanga. Nanging yén ada anak ngawe jelé wiadin ngawé jengah tekén ukudan ceningé, sadida-sidaan eda walesa.

Minab Ida Sang Hyang Widhi tuara wikan nyisipang. Kéto masih eda cening ngadu daya lengit, ngekadaya nyengkalen anak. Jejerang papinehé ngulati ané melah. Ingetang satata ngaturang bakti ring Ida Sang Hyang Widhi, matrisandya tetepang. Nah, amonto bapa mituturin cening, dumadak Ida Sang Hyang Widhi Wasa sweca mapica karahayuan tekéning cening muah bapa”.

Kacarita jani, I Durma suba ngayah, malajah di pesraman Jero Dukuhé. Jero Dukuh kalintang lédang pikayunané, krana I Durma seleg pesan malajah tur énggal ngeresep. I Durma tusing milihin gaé, asing pituduh Jero Dukuhé kagarap kanti pragat. Sabilang peteng kaurukang masastra baan jero Dukuh. Baan selegné mlajah mamaca, dadi liu ia nawang satua, tutur muah agama. Sasubané I Durma menek truna, pepes ia kabencingah, dadi tama ia nangkil ring anaké agung di Wanakeling. Para punggawa, tandamantri pada uning, tur sayang tekén I Durma. Ditu laut I Durma kaanggén parekan di puri, kadadiang panyarikan sedehan agung puriné.

Dadiné, I Durma tusing kuangan pangan kinum muah satata mapanganggo bungah. Yadiapin keto tusing taén ia engsap manyama braya, satata inget tekén pitutur bapané muah ajah-ajahan Jero Dukuh. Kéto yén pikolih anaké jemet malajah tur anteng magarapan.

Pustaka

Durma
Satua Kambing Takutin Macan inggih punika silih tunggil satua buron (Animal tales) ring satua Bali.

Daging carita
Kacerita ada kambing madan Ni Mésaba ngajak Ni Wingsali. Ia luas ka alasé, ngalih amah-amahan ané nguda-nguda. Panakné Ni Wingsali masih bareng ka alasé. Tan kacerita di jalan, teked ajak dadua di alasé. ”Bih, demené Ni Mésaba ajak Ni Wingsali, nepukin amah-amahan ané nguda-nguda.

Sedeng itehe ngamah, Ni Wingsali makasiab nepukin buron tawah. Melaib Ni Wingsali di durin méméné, sambilanga matakon. ”Mémé..mémé..ade buron tawah, to to ya mémé..! ”ikuhné lantang, gubané aéng”, nyeh tiyang mémé..!

Masaut lantas Ni Mésaba, ”ento madan I Macan, nah kéné jani cening, entegang sebengé apang care anak sakti, anggon nayanin I Macan, ané malaksana corah”.

I Macan masih ngon nepukin Ni Mésaba ngajak pianakné Ni Wingsali. I Macan ngomong,

”Ih, buron apa saja iba bani mai ka alasé? kai ané kuasa di alasé ené”!.

Masaut Ni Mésaba, ”Ih iba macan. Iba mirib tusing nawang, uli awak kainé bisa pesu api. Di tanduk kainé Ida Sang Hyang Siwa ané malinggih. Kai kaliwat sakti, tusing buungan iba amah kai. Sambilanga Ni Mésaba ngéngkotang tandukné tur mekecos.

I Macan lantas malaib. tepukina tekén i Bojog. i Bojog matakon, "Beli, apa krana beli malaib?”

I Macan masaut, ”beli jejeh nepukin buron tawah. Awakné poléng tandukné lanying”.

Raris, seanturnyane, ”Ento sing je lénan tekén I Kambing. Tiang mamusuh tekén ia. Jalan jani malipetan bareng-bareng alih!”.

Masaut I Macan, ”béh, yén beli kema tusing buungan beli mati. Cai gancang menék punyan kayu, élah makecos”.

I Bojog buin ngomong, ”yén beli sangsaya, jalan tegul bangkiangé. Kantétang ikuhé”.

Munyin i Bojogé lantas guguna tekén I Macan. Ditu pada ngilitang ikuh, pada negul bangkiang.

Kacrita jani suba neked di arepan Ni Mésaba. Ni Mésaba masebeng égar tur mamunyi,

”Uh, Cai Bojog teka. Dugas cainé kalah matoh-tohan, cai majanji nyerahang macan patpat. Ané jani cai mara ngaba aukud. Nah kanggoang embok masih sedeng melaha embok ngidamang bé macan". Mara kéto munyiné Ni Mésaba, I Macan kaliwat jejeh.

”Béh, i déwék bayahange utang tékén i Bojog,” kéto kenehné.

Ditu lantas ia jeg malaib patipurug. I Bojog bragedéga. Ulian keliwat jejehné I Macan, lantas maka dadua ulung di jurangé tepén batu. Pamuputné mati I Macan ajak I Bojog. Nah kéto tuah, amun apa ja wanéné wiadin kerengné, yéning belog sinah lakar nepukin sengkala buka I Macan.

Pustaka

Pranala jaba
Youtube Satua Bali

Kambing Takutin Macan
Satua I Belog (aksara Bali: ᬇᬩᭂᬮᭀᬕ᭄) inggih punika silih tunggil satua Bali. Lontar indik satua puniki tasih wénten ring UPT Pusat Kajian Koleksi Lontar Universitas Udayana ring kropak nomor 458 Rt. 685.

Daging carita

Pustaka

Belog